Το **Κίνημα Τώρα**  (φινλανδικά: Liike Nyt‎, σουηδικά: Rörelse nu‎) είναι ένα οικονομικά φιλελεύθερο πολιτικό κίνημα στη Φινλανδία.  Το **Κίνημα Τώρα** ιδρύθηκε από το τότε μέλος και βουλευτή του Κόμματος Εθνικού Συνασπισμού (ΚΕΣ), Χάρι Χάρκιμο, μαζί με επτά άλλα ιδρυτικά μέλη.

Ιστορικό
--------

Στις 19 Απριλίου 2018, ο Βουλευτής Χάρι Χάρκιμο ανακοίνωσε ότι θα παραιτηθεί από το ΚΕΣ. Στις 21 Απριλίου, ανακοίνωσε ότι ίδρυσε το δικό του πολιτικό κίνημα με ονομασία "Κίνημα Τώρα".  Το κίνημα ιδρύθηκε από αυτόν και επτά άλλους και εγγράφτηκε στο Φινλανδικό Γραφείο Ευρεσιτεχνιών και Εμπορικών Σημάτων μία ημέρα πριν την παραίτηση του Χάρκιμο από το ΚΕΣ.  Τα επτά ιδρυτικά μέλη είναι ο Χάρκιμο, ο πρώην γραμματέας του Σοσιαλοδημοκρατικού Κόμματος Μίκαελ Γιούνγκνερ, ο Άλεξ Νίεμινεν [fi], η Ελένε Αουράμο, η Καρολίνα Καχονεν, η Σάριαν Αντίλα και ο Τουόμας Ενμπούσκε

Στη συνέχεια, ο Χάρκιμο δημιούργησε μια μονομελή κοινοβουλευτική ομάδα,  την Κοινοβουλευτική Ομάδα του Κινήμα Τώρα [fi] στο Φινλανδικό κοινοβούλιο.  Στις 21 Ιανουαρίου 2019, μια βουλευτής της Γαλάζιας Μεταρρύθμισης και πρώην Πρόεδρος του Φινλανδικού κοινοβουλίου Μαρία Λοχέλα ανακοίνωσε ότι θα αποχωρήσει από τη Γαλάζια Μεταρρύθμιση προκειμένου να ενταχθεί στην κοινοβουλευτική ομάδα του Κινήμα Τώρα.  Εκτός από το Κοινοβούλιο, το κίνημα έχει αποκτήσει μέλη σε δημοτικά συμβούλια. 

Στις Φινλανδικές κοινοβουλευτικές εκλογές του 2019, ο Χάρκιμο εξελέγη στο κοινοβούλιο ως ο μοναδικός βουλευτής από το Κίνημα Τώρα. 115 υποψήφιοι συμμετείχαν στις εκλογές, λιγότεροι από τον στόχο των 150 που είχε ορίσει το κίνημα. Εκτός από τον Χάρκιμο, οι υποψήφιοι περιελάμβαναν μία από τους ιδρυτές του κόμματος, την Έλενε Αουράμο και την κοινοβουλευτική υπάλληλο του, τη Μιρίτα Σάξμπερκ.  Επειδή το κίνημα δεν ήταν εγγεγραμμένο κόμμα, ο καθένας από τους υποψηφίους έπρεπε να συγκεντρώσει υπογραφές τουλάχιστον 100 ψηφοφόρων για να συμμετάσχει.

Τον Ιούνιο του 2019, ο Χάρκιμο ανακοίνωσε ότι το Κίνημα Τώρα θα αρχίσει να συλλέγει υπογραφές σε κάρτες υποστήριξης για να εγγραφεί ως πολιτικό κόμμα.  Το Υπουργείο Δικαιοσύνης ανακοίνωσε στις 14 Νοεμβρίου 2019 ότι το Κίνημα Τώρα είχε εγγραφεί ως πολιτικό κόμμα. 

Στις Δημοτικές Εκλογές του 2021 αύξησε τις έδρες του από 14 σε 49 και απέσπασε ποσοστό της βάσης του 1.6% σε εθνικό επίπεδο.

Πολιτικές στάσεις
-----------------

Τα μέλη έχουν συμφωνήσει σε τριάντα βασικές αρχές. Εκτός αυτών, οι υποψήφιοι δεν ευθυγραμμίζονται υποχρεωτικά ιδεολογικά με το κίνημα και επιτρέπεται να λαμβάνουν ανεξάρτητες θέσεις σε τοπικά θέματα. Τα εκλογικά θέματα περιλαμβάνουν τον καθαρισμό της Βαλτικής Θάλασσας και την κοινωνική ασφάλιση για επιχειρηματίες.

Το κόμμα ασπάζεται γενικά φιλελεύθερες πολιτικές. Στα οικονομικά, υποστηρίζει τη μείωση του εταιρικού φόρου και αυτούς που θεωρούν ως περιττούς κανονισμούς για επιχειρήσεις, και στην κοινωνική πολιτική, το κόμμα υπερασπίζεται τη νομιμοποίηση της πώλησης αλκοόλ στα μανάβικα.

Στη διεθνή πολιτική, μολονότι το κόμμα πιστεύει ότι η Ευρωπαϊκή Ένωση είναι επωφελής για τη Φινλανδία από πολλές απόψεις, όχι όμως και το νόμισμα του ευρώ, και οτι οι κρίσεις χρέους και μετανάστευσης, μαζί με το Brexit, ανάγκασαν την ΕΕ να επανεξετάσει σε ποιους τομείς είναι θετικές οι παρεμβάσεις της και σε ποιούς όχι. Το κόμμα αντιτίθεται σε ένα ομόσπονδο ευρωπαϊκό υπερκράτος.

Υποστηρίζει επίσης την επίτευξη ουδετερότητας άνθρακα έως το 2045, αντί για τον στόχο της κυβέρνησης Μάριν, το 2035, θεωρόντας τον μη-ρεαλιστικό. Το κόμμα υποστηρίζει επίσης την πυρηνική ενέργεια.

Το κόμμα πιστεύει στην επέκταση της ιδιωτικής υγειονομικής περίθαλψης ως τρόπο μείωσης των ουρών στις εγκαταστάσεις δημόσιας υγείας.

Πιστεύει επίσης ότι η Φινλανδία πρέπει να υιοθετήσει την εθνική βίζα D, που θα επιτρέπει σε εξειδικευμένους μετανάστες να εργάζονται, ενώ ταυτόχρονα θα αποφεύγει μετανάστες που θεωρούνται επιβαρυντικοί στην κοινωνία. Το κόμμα υποστηρίζει επίσης τη μεταρρύθμιση του συστήματος ασύλου, την υποχρέωση ενσωμάτωσης μεταναστών στη φινλανδική κοινωνία και την κατάρτιση σχεδίων απασχόλησης για όλους τους μετανάστες άνω των 18 ετών. Πιστεύει επίσης ότι όλοι οι εισερχόμενοι μετανάστες πρέπει να αποδείξουν ότι θα είναι ενεργά μέλη στη φινλανδική κοινωνία και ότι όσοι παρέχουν ψευδείς πληροφορίες ή έχουν διαπράξει σοβαρά εγκλήματα, όπως η τρομοκρατία, θα πρέπει να απελαθούν.

Το κόμμα δεν υποστηρίζει την ένταξη στο ΝΑΤΟ, αλλά στην περίπτωση ένταξης της Σουηδίας ή στο ενδεχόμενο κρίσης στη Βαλτική Θάλασσα, θα στηρίξει μία ψηφοφορία υπέρ της ένταξης. 

  

Οι έξι βασικές αρχές του κόμματος είναι:

1. *Φροντίδα προς όλους.*
2. *Η ελεύθερη αγορά είναι ένας καλός τρόπος ανάπτυξης της κοινωνίας, εάν οι κανόνες της είναι δίκαιοι.*
3. *Η κλιματική αλλαγή είναι πραγματική και οι αποφάσεις πρέπει να λαμβάνονται με περιβαλλοντικά βιώσιμο τρόπο.*
4. *Η επιχειρηματικότητα είναι ο πιο αποτελεσματικός τρόπος για να επιτύγχουμε εγχειρήματα, εάν δοθεί χώρος σε αυτή.*
5. *Εκτίμηση προς το άτομο.*
6. *Ευρωπαϊσμός.*

Εκλογικά αποτελέσματα
---------------------

### Εθνικές Εκλογές

| Έτος εκλογών | # συνολικών ψήφων |  % της συνολικής ψήφου | # έδρες | +/- | Σημειώσεις | Θέση |
| --- | --- | --- | --- | --- | --- | --- |
| 2015 | - | - | 2 / 200 | Δεν Συμμετείχε | - | 10η, Αντιπολίτευση |
| 2019 | 69,427 | 2,25% | 1 / 200 | Μείωση1 |  | 9η, Αντιπολίτευση |

### Δημοτικές Εκλογές

| Έτος εκλογών | # συνολικών ψήφων |  % της συνολικής ψήφου | # έδρες | +/- |
| --- | --- | --- | --- | --- |
| 2017 | - | - | 14 / 8.859 | Δεν Συμμετείχε |
| 2021 | 38,943 | 1,6% | 49 / 8.859 | Αύξηση35 |

### Περιφεριακές Εκλογές

| Έτος εκλογών | # συνολικών ψήφων |  % της συνολικής ψήφου | # έδρες | +/- | Σημειώσεις |
| --- | --- | --- | --- | --- | --- |
| 2022 | - | - | 0 / 1.379 | Ν/Α | Ν/Α |

Οργάνωση
--------

Το κίνημα έχει περίπου 8.000 μέλη.  Η έδρα του βρίσκεται στο Abrahaminkatu του Ελσίνκι. Απασχολεί με πλήρη απασχόληση μόλις τέσσερα άτομα.  Ο πρόεδρος του κινήματος είναι ο Χάρι Χάρκιμο.

Σημειώσεις
----------

1. ↑  Κατείχε 2 έδρες προεκλογικά, πρώην μέλη του ΚΕΣ και του ΚΤΦ, αλλά έχασε μία από αυτές.
2. ↑  Έδωσε ψήφο εμπιστοσύνης στην κυβέρνηση Ρίννε, αλλά κάθεται πλέον στην αντιπολίτευση

Παραπομπές
----------

1. ↑  «Här är listan på alla som är med i Harkimos nya rörelse». *Hufvudstadsbladet* (στα Σουηδικά). 23 Απριλίου 2018. Ανακτήθηκε στις 29 Ιουνίου 2018.
2. ↑  «Extra-parliamentary parties band together ahead of April elections». *Yle News*. 6 Ιανουαρίου 2019. Ανακτήθηκε στις 21 Μαρτίου 2019.
3. ↑  Karkkola, Minna (7 Μαΐου 2018). «Tutkija löysi paradoksin Hjallis Harkimon liikkeestä: 'Saadaanko tavoitteella tismalleen päinvastainen lopputulos?'». *Uusi Suomi* (στα Φινλανδικά). Ανακτήθηκε στις 29 Ιουνίου 2018.
4. ↑  «NCP defector Harkimo co-founds new political movement – 'Not a party'». *Yle Uutiset*. 23 Απριλίου 2018. Ανακτήθηκε στις 29 Ιουνίου 2018.
5. ↑  Honkamaa, Antti· Nykänen, Riika (19 Απριλίου 2018). «Harkimo on perustamassa uutta yhdistystä: Liike Nyt ry:n tiedoista paljastuu kiinnostava nimi». *Ilta-Sanomat* (στα Φινλανδικά). Ανακτήθηκε στις 29 Ιουνίου 2018.
6. 1 2  Räsänen, Jukka-Pekka (21 Απριλίου 2018). «Nimet julki: he ovat Liike Nytin taustalla». *Savon Sanomat* (στα Φινλανδικά). Ανακτήθηκε στις 29 Ιουνίου 2018.
7. ↑  Ijäs, Johannes (27 Απριλίου 2018). «Harkimo (liik) siirretään perussuomalaisten ja keskustan väliin takariviin». *Demokraatti* (στα Φινλανδικά). Ανακτήθηκε στις 29 Ιουνίου 2018.
8. ↑  «Members of Parliament». Parliament of Finland. 3 Μαΐου 2018. Ανακτήθηκε στις 29 Ιουνίου 2018.
9. ↑  «Kansanedustaja Maria Lohela loikkaa sinisistä Harkimon Liike Nytiin – sote-uudistus vaarassa kaatua». Yle. 21 Ιανουαρίου 2019. Ανακτήθηκε στις 21 Ιανουαρίου 2019.
10. ↑  «Pienryhmistä ei eduskuntaan mennä, poikkeuksena vain Hjallis Harkimo». *Ilta-Sanomat* (στα Φινλανδικά). 15 Απριλίου 2019. Ανακτήθηκε στις 15 Απριλίου 2019.
11. ↑  Vartiainen, Niko· Nalbantoglu, Minna (7 Ιανουαρίου 2019). «Liike Nyt asetti ensimmäiset ehdokkaansa eduskuntavaaleihin». *Helsingin Sanomat* (στα Φινλανδικά). Ανακτήθηκε στις 14 Μαρτίου 2019.
12. ↑  «Harkimon Liike Nyt aikoo rekisteröityä puolueeksi – "Jouduin nöyrtymään"» (στα Φινλανδικά). Yle. 20 Ιουνίου 2019. Ανακτήθηκε στις 21 Σεπτεμβρίου 2019.
13. ↑  «Liike Nyt merkittiin puoluerekisteriin» (στα Φινλανδικά). Helsingin Sanomat. 14 Νοεμβρίου 2019. Ανακτήθηκε στις 3 Δεκεμβρίου 2019.
14. ↑  «Movement Now announces parliamentary election bid». *Yle Uutiset* (στα Αγγλικά). Ανακτήθηκε στις 15 Απριλίου 2019.
15. ↑  «Puolueohjelma». *Liike Nyt* (στα Φινλανδικά). Αρχειοθετήθηκε από το πρωτότυπο στις 24 Ιουνίου 2021. Ανακτήθηκε στις 28 Ιουνίου 2021.
16. ↑  «Liikkeen kuusi perusperiaatetta». *Liike Nyt* (στα Φινλανδικά). Αρχειοθετήθηκε από το πρωτότυπο στις 4 Ιανουαρίου 2022. Ανακτήθηκε στις 28 Ιουνίου 2021.
17. ↑  Välimaa, Mikko (25 Απριλίου 2018). «Harkimon ja Jungnerin Liike Nyt houkutellut liki 7 700 ihmistä – 'Haemme nyt aktiiveja Helsingin ulkopuolelle'». *Helsingin Uutiset* (στα Φινλανδικά). Ανακτήθηκε στις 29 Ιουνίου 2018.
18. ↑  Lohilahti, Oona (7 Ιουλίου 2018). «Liike Nyt on hankkinut toimiston ja työntekijöitä, ensi viikolla julkaistaan toisen nettiäänestyksen tulokset – siinä saattaa myös ratketa Harry Harkimon sote-kanta». *Helsingin Sanomat* (στα Φινλανδικά). Ανακτήθηκε στις 30 Ιουλίου 2018.